CELEX: 51997PC0159
Language: da
Date: 1997-05-02
Title: Forslag til Rådets henstilling om europæisk samarbejde til sikring af kvaliteten af de videregående uddannelser

KOMMISSIONEN FOR DE EUROPÆISKE FÆLLESSKABER
                                    Bruxelles, den 02.05.1997
                                    KOM(97) 159 endelig udg.
                                    97/0121 (SYN)
                        Forslag til
               RÅDETS HENSTILLING
 ti*.
                           OM
             EUROPÆISK SAMARBEJDE
o/w;
u          TIL SIKRING AF KVALITETEN
       AF DE VIDEREGÅENDE UDDANNELSER
              (forelagt af Kommissionen)
 •
 ---pagebreak---  ---pagebreak---                                                       BEGRUNDELSE
 I.    INDLEDNING
 1.    Kvaliteten af de videregående uddannelser har vist sig at være et presserende anliggende
      for både medlemsstaterne og de højere uddannelsesinstitutioner selv. Ved at fremme,
      støtte og supplere de nationale foranstaltninger kan Den Europæiske Union bidrage
      effektivt til at styrke kvaliteten af uddannelsen på dette område.
2.    Det fremgik af Kommissionens memorandum om den højere uddannelse1 og
      medlemsstaternes respons efter en større debat om dette emne2, at kvaliteten er et
      overordentlig vigtigt aspekt i det stadig mere diversificerede udbud af videregående
      uddannelser. Det fremgik også klart, at det ikke længere giver tilstrækkelig sikkerhed for
      undervisningens kvalitet blot at evaluere forskningens videnskabelige kvalitet og de
      videnskabelige medarbejdere, men at det er lige så vigtigt at vurdere kvaliteten af
      uddannelsernes tilrettelæggelse, undervisningsmetoderne, de administrative metoder,
      strukturerne og kommunikationen. Man lagde vægt på evalueringens betydning for den
      strategiske styring og på evalueringens kulturelle dimension. Der var i udgangssituationen
      en positiv indstilling til at indføre effektive og acceptable metoder baseret på europæisk
     samarbejde og tværnational udveksling af erfaringer og til at etablere et net af
      evalueringseksperter.
3.   På grundlag af resultaterne af memorandummet og efter flere års tæt samarbejde inden for
     rammerne af ERASMUS-programmet besluttede Rådet og undervisningsministrene,
      forsamlet i Rådet3, i november 1991 at iværksætte en fællesskabsaktion med henblik på
     evaluering af kvaliteten af de videregående uddannelser. Undervisningsministrene mente,
     at de mange metoder til kvalitetsevaluering, der anvendes på nationalt plan, kunne
     suppleres med de europæiske erfaringer med kvalitetsevaluering uden derved at røre ved
     medlemsstaternes nuværende ansvar og beføjelser og de højere uddannelsesinstitutioners
     autonomi.                En          undersøgelse4      iværksat         af      Kommissionen            af,     hvilke
     kvalitetsevalueringsmetoder der anvendtes I medlemsstaterne på det pågældende tidspunkt,
     gav et overblik over de "traditionelle metoder" og de "nye metoder" til kvalitetsevaluering
     i medlemsstaterne. Da denne undersøgelse ligeledes viste, at der var stigende interesse for
     kvaliteten inden for den videregående uddannelse, samt at der var fælles træk i de allerede
     eksisterende "nye metoder", iværksatte Kommissionen i samarbejde med medlemsstaternes
     kompetente myndigheder to europæiske pilotprojekter - et inden for Ingeniørvidenskab og
     et inden for kommunikation/information eller kunst/design - hvori der deltog 42
     institutioner fra medlemsstaterne (samt 4 fra Island og Norge).
4.    I første halvdel af 1990'erne, da Kommissionen iværksatte projekterne, var der kun
     ganske få europæiske lande, der havde indført en systematisk evaluering af deres højere
     uddannelsessystemer. Projekterne havde derfor til formål at skabe større forståelse for, at
     det er nødvendigt at evaluere de videregående uddannelser i Europa, at videreudbygge de
     eksisterende nationale evalueringsprocedurer, at bibringe kvalitetsuddannelserne en
      europæisk dimension, at støtte overførslen af erfaringer og at bidrage til en forbedring af
     den gensidige anerkendelse af eksamensbeviser og studieperioder ved at fremme
     samarbejdet mellem institutionerne og ved at styrke programmer, der tager sigte på at
     skabe gensidig tillid gennem forståelse, i forskellige kulturelle sammenhænge.
1
    K O M ( 9 1 ) 3 4 9 endelig udg.
2
    "The outlook for Higher Education in the European Community; Responses to the Memorandum" - Nr. 2 i rækken af
    undersøgelser foretaget af Task Force for Menneskelige Ressourcer, Uddannelse og Ungdomsanliggender, Luxembourg 1993.
3
    EFTnr. C 321 af 1 2 . 1 2 . 1 9 9 1 , s. 2.
4
    Kvalitetsstyring og kvalitetssikring inden for den højere uddannelse i Europa: Metoder og mekanismer", Nr. 1 i rækken af
    undersøgelser udgivet af Task Force for Menneskelige Ressourcer, Uddannelse og Ungdomsanliggender, Luxembourg 1993.
 ---pagebreak---  5.  Pilotprojekterne til evaluering af kvaliteten af den videregående uddannelse blev iværksat i
      1994 og 1995 i samarbejde med de kompetente myndigheder i medlemsstaterne og var
     hovedsagelig tilrettelagt med henblik på evaluering af undervisningens kvalitet på et givet
     fag på en given institution, men så ikke bort fra den eventuelle interaktion med
      forskningsaktiviteter og administrationen af de højere uddannelsesinstitutioner. Metoden
     var baseret på de fire principper, som var fælles for de evalueringssystemer, der fandtes i
      Europa, da man påbegyndte forberedelsen af projektet (Danmark, Frankrig, Holland og
     Det Forenede Kongerige). Målene, metoderne og tilrettelæggelsen af projekterne var
     beskrevet i retningslinjerne for de deltagende institutioner, der blev oversat til alle
     fællesskabssprogene og udsendt til samtlige projektdeltagere.
6.   Resultaterne af den dialog, der blev bragt i stand på europæisk plan i løbet af den fase,
     hvor de involverede højere uddannelsesinstitutioner, eksperter, offentlige myndigheder og
     ikke-statslige organisationer gennemførte pilotprojekterne, blev fremlagt af Edith Cresson i
     en orienterende note5 til Fællesskabets institutioner, ledsaget af en rapport, som den
     styringsgruppe, der bistod Kommissionen ved gennemførelsen af pilotprojekterne, havde
     udarbejdet. Der var blandt de involverede almindelig tilfredshed med iværksættelsen og
     gennemførelsen af de europæiske pilotprojekter og en konstant stigende bevidsthed om, at
     det er nødvendigt at evaluere kvaliteten af den videregående uddannelse. Deltagerne stod
     fast på både at fortsætte samarbejdet og udvekslingen af erfaringer og gøre brug af de
     strukturer, som alle landene havde udarbejdet med henblik på at tilrettelægge
     pilotprojekterne, hvad enten de havde en kvalitetssikringspolitik i forvejen eller ej.
7.   Undervisningsministrene udtalte på mødet i Rådet den 6. maj 1996, hvor den
     orienterende note om resultaterne af pilotprojekterne blev fremlagt, deres tilfredshed med
     de fremskridt, Kommissionen havde gjort i sagen, og tog til efterretning, at den har til
     hensigt at forelægge et forslag til Rådets6 henstilling i samme retning som den forelagte
     orienterende note.
II.   BAGGRUNDEN
8.   I det nye kapitel 3 i Afsnit VIII i traktaten fastslås den vigtige rolle, som Fællesskabet skal
     spille i forbindelse med udviklingen af et højt uddannelsesniveau, men uden at der er tale
     om nogen form for harmonisering af medlemsstaternes love og administrative
     bestemmelser, og det fastslås, at det er medlemsstaterne, der har ansvaret for
     undervisningsindholdet og opbygningen af deres respektive uddannelsessystemer. Fri
     bevægelighed inden for et indre marked forudsætter et åbent uddannelsesområde med
     gensidig anerkendelse af eksamensbeviser. En kvalitetsbetonet uddannelse, der giver den
     enkelte mulighed for at stifte bekendtskab med europæiske og internationale standarder og
     drage fordel af den frie bevægelighed inden for Fællesskabet, forudsætter tværnational
     mobilitet og tværnationalt samarbejde. Fællesskabets mobilitetsprogrammer inden for
     uddannelse og erhvervsuddannelse har, siden starten i 1986, med stadig større tydelighed
     vist, at mobiliteten og samarbejdet på europæisk plan bidrager til at styrke kendskabet til
     og forståelsen for de forskellige nationale uddannelsessystemer, skaber større
     gennemsigtighed og gensidig tillid og bidrager hermed til at fjerne hindringerne for den
     akademiske anerkendelse af eksamensbeviser og kvalifikationer, imidlertid erkendes det i
     den nyligt offentliggjorte grønbog7 fra Kommissionen om almen uddannelse,
     erhvervsuddannelse og forskning, "Hindringer for mobiliteten i Det Europæiske
     Fællesskab", at der stadig er mange hindringer for mobiliteten.
5
    SEK(96) 800.
6
    Referat af det 1920ende møde i Rådet for Den Europæiske Union (undervisningsministrene) (Sl(96) 428).
7
    KOM(96)462 endelig udg.
 ---pagebreak--- 9.   Kvalitetsevaluering og kvalitetssikring inden for de videregående uddannelser og det
     tværnationale samarbejde om kvalitetsspørgsmål er i tråd med denne tradition og
    forbedrer hele tiden interaktionen mellem fri bevægelighed, kvalitetsbetonet uddannelse og
    større gennemsigtighed og forståelse.
    Indførelsen af permanente mekanismer til evaluering og sikring af kvaliteten i
    medlemsstaterne og institutionaliseringen af det europæiske samarbejde vil medføre en
    yderligere højnelse af kvaliteten: de højere uddannelsesinstitutioner i medlemsstaterne kan på
    den ene side, med bistand fra ikke-statslige grupper eller organer, sammenholde deres stærke
    og svage sider med de mål, som er fastlagt for de forskellige fagområder, med deres
    institutionelle profiler og med de europæiske og internationale kvalifikationskrav, og dermed
    opretholde kvaliteten af resultaterne af arbejdet på forskelligartede højere
    uddannelsessystemer. Den fleksibilitet og de forbedrede kvalifikationer, dette vil føre til, vil
    virke befordrende på den frie bevægelighed. På den anden side vil en institutionaliseret
    udveksling af erfaringer og et europæisk samarbejde om kvalitetsevaluering og kvalitetssikring
    tilføre en ny dimension til det gensidige kendskab til, hvad der foregår inden for de
    forskellige fagområder, til forståelsen for de uddannelser, dertilbydesi de europæiske lande,
    samt mekanismer til sikring af kvaliteten på de højere uddannelsesinstitutioner.
    Et institutionaliseret samarbejde om kvalitetsevaluering og kvalitetssikring vil med tidens løb
    kunne kombinere en behændig udnyttelse af forskellige kulturers måder at gribe tingene an
    på med fælles metodiske elementer, der udvikles på frivillig basis og baseres på gensidig
    tillid og forståelse. Dette ville være et stort skridt i retning af at fjerne hindringerne for
    mobiliteten.
10. Endvidere fører det ikke frem til "rangordnet klassificering" eller en fælles europæisk
    standard at anvende fælles metodemæssige elementer. De metoder, der anvendes i
    forbindelse med kvalitetsevalueringen, er procedureregler, og ikke regler angående
    indholdet. De definerer med andre ord proceduren for, hvordan man skal evaluere
    kvaliteten (hvem der skal inddrages, og hvad der skal tages i betragtning osv.) men ikke,
    hvad der er bestemmende for kvalitetskriterierne. Metoderne hjælper aktørerne til at
    afdække deres egne stærke og svage sider ved at undersøge resultaterne af arbejdet inden
    for deres fagområder eller inden for deres højere uddannelsesinstitutioner og tage stilling
    til, om de udgør en passende respons på de specifikke problemer, der trænger sig på i den
    specifikke økonomiske, sociale og kulturelle virkelighed på lige netop deres højere
    uddannelsesinstitutioner. Vurderingen af kvaliteten af institutionernes måde at reagere på
    foretages af aktørerne selv og deres rådgivere.
11. Globaliseringen af økonomierne, der øger den internationale konkurrence ved at indføre et
    stadig mere integreret verdensmarked, har tilført en ny dimension til de økonomiske,
    sociale og kulturelle mål, som er omfattet af Det Europæiske Fællesskabs
    udviklingsopgaver: Det er en forudsætning for at nå dette mål, at der foretages en lang
    række strukturelle ændringer, således at Fællesskabet bliver i stand til at forbedre sin
    konkurrenceevne. En af de overordnede målsætninger for de fælles strategler og offentlige
    politikker i denne kontekst er at udnytte de konkurrencemæssige fordele, der knytter sig til
    den gradvise overgang til en videnbaseret økonomi. Dermed får uddannelsens og
    erhvervsuddannelsens kvalitet en ny og større betydning for udviklingen af Fællesskabets
    mål, som de er defineret i EF-traktatens artikel 3. I hvidbogen om vækst, konkurrenceevne
    og beskæftigelse8, opfordredes medlemsstaterne til at gøre brug af de punkter i
     dokumentet, som de mener vil kunne yde et positivt bidrag til deres egen indsats, og hvori
     der foreslås fællesskabsinitiativer, der kan give nye impulser til at forbedre Europas
     konkurrenceevne.
8
   Vækst, konkurrenceevne, beskæftigelse: Udfordringer og veje ind i det 2 1 . århundrede, hvidbog, Bruxelles, Luxembourg 1994.
 ---pagebreak---   12. I tråd hermed understreges det i den nyligt udsendte hvidbog "Undervise og lære - på vej
        mod det kognitive samfund"9, at de igangværende forandringer nok har forbedret alles
        adgang til information og viden, men at de samtidig har ændret arbejdssystemerne og
        kvalifikationskravene på en sådan måde, at det er nødvendigt med en betydelig
        omorganisering af uddannelsesressourcerne, hvis man på længere sigt skal undgå
        usikkerhed og social udstødelse i et videnbaseret samfund, hvor den enkeltes vilkår i stadig
        stigende grad vil afhænge af den viden, han eller hun har erhvervet.
  13. I den forbindelse må de offentlige myndigheders traditionelle styringsmekanismer ændres
        for at give plads til den nødvendige fleksibilitet i tilpasningsprocessen. Der er ved at tegne
        sig en ny fortolkning af de højere uddannelsesinstitutioners autonomi, som giver dem
        bedre muligheder for selv at definere og gennemføre deres arbejdsopgaver, herunder
       bevillingernes anvendelse, men som også pålægger dem et større ansvar for kvaliteten af
       den undervisning, de tilbyder.
 14. Erfaringerne med arbejdet i medlemsstaterne og med samarbejdet inden for rammerne af
       de europæiske pilotprojekter har vist, at kvalitetsevalueringen og kvalitetssikringen, foruden
       at orientere de højere uddannelsesinstitutioner om deres egne præstationer, kan forbedre
       de højere uddannelsesinstitutioners evne til selvevaluering og til at omlægge resultaterne af
       deres arbejde, så de bedre kan opfylde de behov, der opstår i deres økonomiske, sociale
       og kulturelle miljø. Dette kan betragtes som et første skridt på vejen mod udvikling af
       sammenhængende strategier for kvalitetsevaluering og kvalitetssikring på de højere
       uddannelsesinstitutioner             som led i en bredere                           udvikling af de højere
       uddannelsesinstitutioners evne til hele tiden at forny sig som "learning organizations".
       Nogle medlemsstater og/eller højere uddannelsesinstitutioner arbejder systematisk på at
       finde metoder, der kan fremme denne udvikling som led i en overordnet strategi for en
       ofiideffnering af forholdet mellem de højere uddannelsesinstitutioner, staten og samfundet.
       De højere uddannelsesinstitutioners evne til at reagere hensigtsmæssigt og hurtigt på de
       komplekse forandringer, der sker i deres miljø, kan forbedres ved at tilføje selvkritiske og
       selvkorrigerende mekanismer til deres interne kompleksitet. Herved kan procedurerne for
       evaluering og sikring af kvaliteten medvirke til, ikke alene at de europæiske, akademiske
       traditioner bringes i overensstemmelse med kravet om at øge konkurrenceevnen, men også
       at der skabes en "holistisk" præget højere uddannelsessektor, der ikke alene tager hensyn
       til økonomiske, men også til sociale og kulturelle dimensioner.
15. Ønsket om at kontrollere udgifterne er af særlig stor betydning for den europæiske borger,
       i betragtning af at denne i sin egenskab af skatteyder er den væsentligste bidragyder til det
       offentliges finansiering af den videregående uddannelse, og selv direkte betaler de
      studieafgifter, der måtte blive opkrævet på de videregående uddannelser. Desuden har de
       unge krav på at kende kvaliteten af de tilbudte uddannelser, så de kan vælge de
       uddannelser, der svarer til deres ønsker, og giver dem de krævede kvalifikationer
III.   HENSTILLINGS RETSGRUNDLAG
 16. Et af de retsmidler, som Det Europæiske Fællesskab råder over, når det skal opfylde de
       generelle mål, er fjernelse af hindringerne for den frie bevægelighed for varer, personer,
       tjenesteydelser og kapital (artikel 3, litra c), i EF-traktaten) og bidrag til
       kvalitetsuddannelser og udfoldelsesmuligheder for medlemsstaternes kulturer (artikel 3,
       litra p), i EF-traktaten).
9
     "Undervise og lære - på vej mod det kognitive samfund", hvidbog, Bruxelles, Luxembourg 1995.
 ---pagebreak---       Ifølge subsidiaritetsprincippet, der er defineret i traktatens artikel 3 B, handler Fællesskabet
      kun, hvis og i det omfang målene for den påtænkte handling ikke itilstrækkeliggrad kan
     opfyldes af medlemsstaterne og derfor, på grund af den påtænkte handlings omfang eller
     virkninger, bedre kan gennemføres på fællesskabsplan.
      For så vidt angår uddannelsesområdet, beskrives det vigtige bidrag, som Fællesskabet skal
     yde, mere præcist i artikel 126 og 127, hvor det hedder, at Fællesskabet skal fremme
     samarbejdet mellem medlemsstaterne og om nødvendigt støtte og supplere disses indsats,
     med samtidig respekt for medlemsstaternes ansvar for undervisningsindholdet og
     opbygningen af uddannelsessystemerne samt deres kulturelle og sproglige mangfoldighed.
 17. Henstillingen respekterer de mange forskellige europæiske uddannelses- og
     erhvervsuddannelsessystemer og er baseret på samarbejde og tilpasning ad frivillighedens
     vej. Fællesskabets indsats på området vil kunne tilføre en merværdi, fordi fordelene ved
     samarbejde på europæisk plan, specielt inden for kvalitetsevaluering og kvalitetssikring,
     ikke vil kunne opnås af en enkelt medlemsstat eller en gruppe af medlemsstater, uden at
     der etableres en forbindelse til alle de øvrige. For at kunne holde trit med den hastige
     udvikling på området er det nødvendigt med en permanent udveksling af erfaringer og
     fuldt dækkende information om alle udviklinger i medlemsstaterne. Hvis denne udveksling
     baseres på det samlede problemløsningspotentiale i Europa, vil den sætte gang i
     udviklingsprocessen og forbedre den europæiske uddannelses kvalitet ganske væsentligt på
     en effektiv måde.
IV. HENSTILLINGENS FORESLÅEDE MÅL OG MIDLER OG SYNERGISKE VIRKNINGER
18. Med denne henstilling anmodes medlemsstaterne om at overveje at indføre mekanismer
     for kvalitetsevaluering og kvalitetssikring af deres højere uddannelsessystemer og det
     påpeges, at denne type systemer og visse af de principper, som de fungerer efter, er
     nyttige, men henstillingen anviser ikke metoder, strukturer eller finansieringsformer, idet
     disse udelukkende henhører under medlemsstaternes ansvar.
19. Henstillingen lægger særlig vægt på fordelene ved et europæisk samarbejde om
     kvalitetsevaluering og kvalitetssikring for at give alle medlemsstaterne mulighed for at leve
     op til alle de nye krav til uddannelsessystemernes kvalitet. En permanent overvågning og
     sammenligning af, hvilke konsekvenser de juridiske og institutionelle rammer har, vil hjælpe
     med til at undgå eventuelle uønskede bivirkninger af kvalitetsevalueringsprocedurerne i de
     forskellige medlemsstater og bidrage til at øge effektiviteten. Det vil også blive lettere at
     udvikle strategier for innovation i de højere uddannelsessystemer.
20. Nettet for evaluering af kvaliteten af den videregående uddannelse skal styrke
     medlemsstaternes og de højere uddannelsesinstitutioners samarbejde ved at fremme
     udvekslingen af informationer og erfaringer på europæisk plan.
21. Der kan forventes en lang række indbyrdes forstærkende påvirkninger mellem på den ene
     side de eksisterende fællesskabsprogrammer til fremme af samarbejde på
     uddannelsesområdet og på den anden side medlemsstaternes evalueringskontorer og det
     foreslåede net for evaluering af kvaliteten af den videregående uddannelse. For blot at
     nævne nogle få af de mest oplagte eksempler: Universiteternes aktiviteter i henhold til
     deres institutionskontrakter under SOCRATES/ERASMUS, som f.eks. udvikling af
     læseplaner eller ECTS-aktiviteter, kunne indhente værdifulde supplerende oplysninger fra
     de nationale evalueringskontorer eller evalueringsprojekter, der støttes af
     Kvalitetsevalueringsnettet. "Tematiske net", der beslutter at indføre kvalitetsevaluering
     inden for deres fagområde(r) i hele Europa på grundlag af deres hidtidige arbejde, vil
 ---pagebreak---         kunne opnå direkte samarbejdsstøtte fra dette net. Omvendt vil begge forbindelserne
        kunne blive en kilde til informationer og til udarbejdelse af en liste over internationale
        kvaiitetsevalueringseksperter. I det lange løb er der også mulighed for at etablere
        forbindelser til andre aktiviteter som åben undervisning og fjernundervisning og samarbejde
        mellem universiteter og erhvervslivet med henblik på en bedre integrering af kandidaterne
        på arbejdsmarkedet.
22. Europæiske og internationale organisationer og sammenslutninger, der har kompetence
        inden for, og som arbejder med videregående uddannelse, blev inddraget i arbejdet med
        at forberede pilotprojekterne. En undersøgelse10, som Kommissionen lod foretage, gav et
        systematisk overblik over de kvalitetssikrings- og evalueringsaktiviteter, som internationale
        organisationer og de forskellige projekter havde iværksat. Alt i alt viste undersøgelsen,
        hvor forskelligartede og overordentlig interessante, men samtidig hvor punktuelle de
        relevante internationale organisationers initiativer til forbedring af kvaliteten på de højere
        uddannelsesinstitutioner er. Hvis samarbejdet mellem disse organisationer blev
        videreudbygget, og de kom med i Kvalitetsevalueringsnettet, ville man ikke alene opnå at
        skabe fælles interesser og multiplikatorvirkninger, men først og fremmest skabe
        gennemsigtighed i samarbejdet på et område, hvor man let kunne miste overblikket, hvis
        alt for mange net opererede sideløbende med forskellige dimensioner og på forskellige
        niveauer.
1
  ° Initiatives of Quality Assessment and Assessment of Higher Education in Europe" - kommissionsdokument.
 ---pagebreak---                 FORSLAG
   TIL RÅDETS HENSTILLING OM
      EUROPÆISK SAMARBEJDE
    TIL SIKRING AF KVALITETEN
AF DE VIDEREGÅENDE UDDANNELSER
       (forelagt af Kommissionen)
                                  S
 ---pagebreak--- RÅDET FOR DEN EUROPÆISKE UNION
som henviser til traktaten om oprettelse af Det Europæiske Fællesskab, særlig artikel 126 og
 127,
som henviser til forslag fra Kommissionen1 ],
som henviser til udtalelse fra Det Økonomiske og Sociale Udvalg12,
som henviser til udtalelse fra Regionsudvalget13,
i henhold til fremgangsmåden I traktatens artikel 189 C14, og
som tager følgende i betragtning:
Alle medlemsstaterne bestræber sig på at sikre en kvalitetsuddannelse på alle niveauer, og
Fællesskabet skal bidrage til denne løbende proces ved at fremme samarbejdet mellem
medlemsstaternes myndigheder, i givet fald ved at støtte og supplere deres indsats, med fuld
respekt for medlemsstaternes ansvar for undervisningsindholdet og opbygningen af
uddannelsessystemerne samt deres kulturelle og sproglige mangfoldighed;
Rådet udtalte i sine konklusioner af 25. november 1991 1 5 , at interessen for en højnelse af
kvaliteten inden for de videregående uddannelser deles af samtlige medlemsstater og alle højere
uddannelsesinstitutioner i De Europæiske Fællesskaber; på grund af de forskelligartede metoder,
der anvendes på nationalt plan, kunne de nationale erfaringer suppleres med erfaringerne på EF-
plan fra et begrænset antal pilotprojekter med henblik på at etablere og styrke samarbejdet på
dette område;
udviklingen og aktiviteterne i medlemsstaterne samt det tværnationale samarbejde og de
studerendes og lærernes mobilitet (navnlig inden for rammerne af fællesskabsprogrammer som
SOCRATES, herunder særlig dets afsnit om ERASMUS) har gjort de europæiske højere
uddannelsesinstitutioner mere opmærksomme på behovet for at kunne vurdere kvaliteten af
studier i udiandet og sammenligne dem med studier inden for landets eget uddannelsessystem;
i et af hovedpunkterne i svarene16 på Kommissionens memorandum om den højere uddannelse
understreges det bl.a., at den hidtidige opfattelse af et vertikalt differentieret kvalitetshierarki af
uddannelsesinstitutioner, som den sociale praksis har gjort adgangsgivende til samfundet, dog er
ved at blive mere og mere uaktuel; der er i vore dage en tendens til at insistere mere på
behovet for kvalitet i hele uddannelsessystemet og på den enkelte institution; kvaliteten skal
sikres på alle niveauer og inden for alle sektorer, idet forskellene ligger i deres mål, metoder og
krav; der er en positiv holdning til at indføre effektive og acceptable
kvalitetsevalueringsmetoder, baseret på europæisk samarbejde og tværnational udveksling af
erfaringer, hvori der lægges vægt på evalueringens betydning for den strategiske styring og på
evalueringens kulturelle dimension;
 11  EFT....
 12 EFT ....
 13 EFT ....
 14
 15
     EFT C 321 af 12. december 1991, s. 2
 16
     "The Outlook for Higher Education in the European Community; Responses to the Memorandum" - Nr. 2 i rækken af
     undersøgelser foretaget af Task Force for Menneskelige Ressourcer, Uddannelse og Ungdomsanliggender, Luxembourg 1993
                                                                                                                   9
 ---pagebreak--- en undersøgelse I 7 , som Kommissionen lod foretage af, hvor langt man var nået med
kvalitetsevaluering i medlemsstaterne, viste, at de nye kvalitetsevalueringssystemer har en
række fælles elementer, og de to pilotprojekter, der blev gennemført derefter, var baseret
på de fælles, centrale elementer i de eksisterende nationale systemer; metoden blev
afprøvet med gode resultater til følge, og det fremgik, at alle dem, der beskæftiger sig med
dette område, lægger afgørende vægt på at sikre en løbende udveksling af erfaringer under
hele processen med at reorganisere den videregående uddannelse i almindelighed og
udvikle kvalitetsevalueringen og -sikringen i særdeleshed^
de højere uddannelsesinstitutioner skal ikke blot imødekomme de uddannelsesmæssige og
faglige krav, som stilles af et verdensomspændende "videnbaseret samfund", men også tage
højde for de nationale samfundsinteresser, og de tilstræber følgelig at sikre kvaliteten i deres
ydelser ved at udvikle nye initiativer (individuelt eller kollektivt via sammenslutninger af
højere uddannelsesinstitutioner) med henblik på at sikre en kvalitetsbetonet undervisning;
med de øgede krav, som åbningen til verdenssamfundet og masseuddannelsen medfører,
står medlemsstaternes regeringer over for en ny udfordring, nemlig at tilpasse de højere
uddannelsessystemer og deres forhold til staten og til samfundet på måder, der respekterer
de nuværende akademiske normer og værdier, og som styrker institutionernes autonomi og
ansvar;
det står efter debatten omkring Kommissionens meddelelse af 13. Februar 199419 klart,
at samtlige medlemsstater i øjeblikket overvejer at indføre eller forny systemer til forbedring
af den gensidige anerkendelse af akademiske eksamensbeviser eller faglige
kvalifikationsbeviser; kvalitetssikring inden for den videregående uddannelse kan skabe
fleksibilitet og fremme moderniseringen af de højere uddannelsesinstitutioner;
hvidbogen om vækst, konkurrenceevne og beskæftigelse^ fremhæver som en svaghed på
europæisk plan, at der ikke findes et åbent uddannelsesområde i Fællesskabet, fordi
kvalifikationssystemet ikke er tilstrækkelig gennemsigtigt; det hedder videre, at nationernes
velstand i stadig stigende grad er baseret på frembringelse og udnyttelse af viden, og at
nøglen til konkurrenceevne navnlig ligger i uddannelsens og erhvervsuddannelsens kvalitet
og i, hvordan de forskellige organisationer med deres strategier er i stand til at tage højde
for konsekvenserne af den udvikling, der sker i samfundet;
hvidbogen "Undervise og lære - på vej                          mod det kognitive samfund"21 fremhæver i
beskrivelsen af "vidensamfundet", at den                      almene uddannelse og erhvervsuddannelsen vil
blive "de væsentlige bærende kræfter                          for identifikation, tilhørsforhold, fremgang i
samfundet og personlig udvikling", at                          "det bliver indlæringsevne og tilegnelse af
grundlæggende viden, der i stadig stigende                    grad vil placere de enkelte individer i forhold til
 17
     Kvalitetsstyring og kvalitetssikring inden for den højere uddannelse i Europa: Metoder og mekanismer", Nr. 1 i rækken
     af undersøgelser udgivet af Task Force for Menneskelige Ressourcer, Uddannelse og Ungdomsanliggender, Luxembourg
     1993
 18
     Notat om resultaterne af de europæiske pilotprojekter omkring evaluering af kvaliteten i de højere uddannelser
     (SEK(96) 8 0 0 , endelig udg.), forelagt af Kommissionen på Ministerrådets samling den 6. maj 1996.
 19
     K O M ( 9 4 ) 5 9 6 endelig udg.
2 0
     Vækst, konkurrenceevne, beskæftigelse: Udfordringer og veje ind i det 2 1 . århundrede, hvidbog, Bruxelles,
     Luxembourg 1994, s. 8 0
21
     Undervise og lære - på vej mod det kognitive samfund, hvidbog, Bruxelles, Luxembourg 1995
                                                                                                                        10
 ---pagebreak--- hinanden i de sociale sammenhænge"; den almene uddannelses og erhvervsuddannelsens
sociale og kulturelle funktioner er uløseligt bundet til de økonomiske funktioner, så de
kvalitetskrav, der stilles til den almene uddannelse og erhvervsuddannelsen, er lige så
flerdimensionale og afgørende vigtige for alle europæiske borgere;
i Kommissionens grønbog^2 0 m tværnational mobilitet fremhæves de vanskeligheder, som
gør sig gældende for studerende, der ønsker at gennemføre deres studier på et
tværnationalt grundlag, og det understreges, at en uddannelse af høj kvalitet, som giver de
studerende mulighed for dels at leve op til de givne normer på europæisk plan og på
verdensplan, dels at udnytte den frie bevægelighed Inden for Fællesskabet, bør tage
udgangspunkt i tværnational mobilitet,
I. HENSTILLER TIL MEDLEMSSTATERNE:
    A. at de som led i deres ansvar for opbygningen af deres højere uddannelsessystemer
        indfører gennemsigtige kvalitetsevaluerings- og kvalitetssikringssystemer med henblik
        på:
      -   at værne om kvaliteten af deres videregående uddannelser i deres landes respektive
          økonomiske, sociale og kulturelle kontekst under hensyn til den europæiske
          dimension og de krav, der stilles på verdensplan;
      -   at hjælpe de højere uddannelsesinstitutioner med at anvende kvalitetssikrings-
          teknikker som styremekanismer med henblik på at sikre organisatorisk fleksibilitet
          og således konstant forbedring i en verden i hastig udvikling;
          at fungere som udgangspunkt for det europæiske og verdensomspændende sam-
          arbejde for at lære af hinandens erfaringer i forbindelse med de to ovennævnte
          opgaver;
    B. at de baserer kvalitetsevaluerings- og kvalitetssikringssystemerne                     på følgende
         principper:
        Autonomi og uafhængighed for de organer, der er ansvarlige for kvalitets-
        evalueringen og -sikringen
        Disse organer bør have autonomi og selvstændighed til at fastlægge procedurer og
        metoder, både i forhold til de politiske myndigheder og i forhold til de højere
        uddannelsesinstitutioner selv.
        Evalueringsprocedurerne skal tage hensyn til institutionernes autonomi og profil
        Enhver form for kvalitetsevaluerings- og kvalitetssikringsprocedure skal omfatte
       spørgsmål angående institutionens selvforståelse, dvs. definere institutionens mål, det
        være sig for hele den pågældende institution, for det enkelte institut eller for et givet
      fagområde, så der bliver plads til, at der kan gives forskellige uddannelsesløsninger på de
      forskellige krav, der stilles af arbejdsmarkedet og af samfundet som helhed.
22
    Grønbog - Almen Uddannelse - Erhvervsuddannelse - Forskning - Hindringer for Mobiliteten i Det Europæiske
    Fællesskab. KOM(96) 462, endelig udg.
                                                                                                           11
 ---pagebreak---        Interne og eksterne procedureelementer
       Enhver form for kvalitetsevaluerings- og kvalitetssikringsprocedure skal omfatte en intern
       selvkritisk del og en ekstern ekspertbaseret del.
       Deltagelse af alle de relevante aktører
      Den interne evaluering skal inddrage alle aktører på institutionen i selvkritik-processen,
      herunder navnlig studerende, lærere, administratorer og studie- og erhvervsvejlederne.
      Den eksterne evaluering skal være en samarbejdsproces med samråd og rådgivning mellem
      eksterne, uafhængige eksperter og aktørerfraden pågældende institution.
       Færdiguddannede kandidater, arbejdsmarkedsparterne, erhvervssammenslutninger og
       andre berørte samfundsgrupper bør indgå i ekspertgrupper med henblik på at inddrage
       relevante sociale og faglige kriterier i evalueringsproceduren.
       Man bør søge at sikre, at udenlandske eksperter fra en anden medlemsstat deltager i de
       evalueringer, der overdrages til eksperter fra andre højere uddannelsesinstitutioner, som
       kan bidrage til evalueringen ved at inddrage erfaringer fra andre lande, sammenholde de
       observerede processer med udenlandske standarder og fremme den kulturelle forståelse.
       Offentliggørelse af evalueringsrapporterne
       Kvalitetsevalueringsrapporterne skal offentliggøres på den måde, der er mest
       hensigtsmæssig i den enkelte medlemsstat, så de bliver nyttige referencepunkter for
       samarbejdspartnerne og borgerne i almindelighed.
    C. at de påser, at der træffes opfølgende foranstaltninger på bl.a. nationalt eller
        regionalt plan, så de højere uddannelsesinstitutioner får mulighed for at gennemføre
        de planlagte forbedringer af uddannelsernes kvalitet og for at forbedre kandidaternes
        indslusning på arbejdsmarkedet.
    D. at de påser, at såvel de statslige myndigheder som institutionerne opprioriterer den
        løbende udveksling af erfaringer og samarbejde om kvalitetsevaluering og
        kvalitetssikring med andre medlemsstater og med internationale organisationer og
        sammenslutninger, der beskæftiger sig med videregående uddannelse;
II. OG ANMODER MED HENBLIK PÀ DETTE KOMMISSIONEN OM:
     1. at støtte oprettelsen af et "europæisk kvalitetssikringsnet" bestående dels af organer,
        der er ansvarlige for kvalitetsevaluering inden for videregående uddannelser, og dels
        af organisationer og sammenslutninger i EU, der har relevante erfaringer med hensyn
        til kvalitetsevaluering og kvalitetssikring inden for videregående uddannelser.
       "Nettet" varetager bl.a. følgende opgaver:
          a) udveksling af information og erfaringer via europæiske konferencer og
             workshops og ved anvendelse af ny teknologi;
          b) teknisk bistand til medlemsstaters kompetente myndigheder til iværksættelse af
             konkrete projekter om indførelse eller forbedring af kvalitetsevaluerings- og
             kvalitetssikringsprocedurer og -mekanismer;
                                                                                              12
 ---pagebreak---    c) anden bistand til grupper af højere uddannelsesinstitutioner fra forskellige
      medlemsstater, der ønsker at samarbejde om kvalitetsevaluerings- eller kvalitets-
      sikringsprocessen, navnlig inden for rammerne af de "tematiske net" under
      ERASMUS-afsnittet i SOCRATES-programmet.
   d) bistand til højere uddannelsesinstitutioner, navnlig i form af information om
      udvikling af nye metoder og eksempler på god praksis, tilrådighedsstillelse af
      internationale eksperter eller ekspertgrupper fra en fælles "pulje", samt
      udarbejdelse af "pakker af arbejdsredskaber";
   e) sammenkobling af kvalitetsevalueringen med andre fællesskabsinitiativer, særlig
      under SOCRATES-programmet og LEONARDO DA VINCI-programmet, samt
      med anerkendelse af eksamensbeviser på fællesskabsplan;
   f) udarbejdelse af metoder til forbedring af kandidaternes integrering på det
      europæiske arbejdsmarked;
   "Det Europæiske Kvalitetssikringsnet" kan modtage fællesskabsstøtte under
   SOCRATES- og LEONARDO DA VINCl-programmerne i henhold til disse
   programmers normale procedurer. I forbindelse med sidstnævnte er det
   nødvendigt, at virksomhederne rent faktisk inddrages aktivt i sikringen af de
   videregående uddannelsers kvalitet, men det er også ønskeligt, for så vidt angår
   SOCRATES.
2. hvert andet år at forelægge Rådet, Europa-Parlamentet og andre relevante
   institutioner en rapport om udviklingen af kvalitetsevaluerings- og kvalitets-
   styringssystemerne i de forskellige medlemsstater og om samarbejdet på europæisk
   plan.
   på baggrund af konklusionerne i de pågældende rapporter at forelægge hensigts-
   mæssige forslag med det formål i højere grad at sikre de videregående uddannelsers
   kvalitet.
                                                                                     13
 ---pagebreak---  ---pagebreak---                                                                     ISSN 0254-1459
                                             KOM(97) 159 endelig udg.
                                    DOKUMENTER
DA                                                                             16
                                   Katalognummer : CB-CO-97-147-DA-C
                                                               ISBN 92-78-18316-4
Kontoret for De Europæiske Fællesskabers Officielle Publikationer
L-2985 Luxembourg
                                                                               Ay